Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: (a továbbiakban: Ttv.) 19. §-ával, mivel kizárja annak lehetõségét, hogy az eltemettetõ teljes körû temetkezési szolgáltatást vegyen igénybe, holott a Ttv., és az annak végrehajtásáról szóló 145/1999. (X. 1.) Korm. rendelet (a továbbiakban: Vhr.) a teljes körû temetõi szolgáltatást „helyezi[k] elõtérbe”. Álláspontja szerint az Ör. 11. § (2) bekezdése kizárja a temetkezési vállalkozásokat egyes temetkezési szolgáltatásokból, s a Ttv. 25. § (1) bekezdésével ellentétes módon az üzemeltetõ kizárólagos feladatkörébe
Paragraph Index: 941

1. A Ttv. a temetõkkel és temetkezéssel kapcsolatban különbséget tesz a temetõ fenntartásával, üzemeltetésével kapcsolatos, valamint a temetkezési (temetési) szolgáltatási tevékenységek között. A temetõ tulajdonosa mind saját maga, mind pedig szerzõdés alapján, gazdálkodó szervezet útján elláthatja a fenntartással és üzemeltetéssel kapcsolatos feladatokat. Köztemetõk esetében, ha a fenntartást és üzemeltetést gazdálkodó szervezet útján látja el a tulajdonos, akkor a fenntartás és üzemeltetés kegyeleti közszolgáltatási szerzõdés alapján történik. A köztemetõ üzemeltetése, illetve fenntartása körében végzett tevékenység a kegyeleti közszolgáltatási tevékenység része, ami nem tartozik a temetkezési szolgáltatások körébe. A kegyeleti közszolgáltatás igénybevételéért díjat kell fizetni, annak fajtáit és mértékét az önkormányzat állapítja meg rendeletében. A temetkezési szolgáltatások körébe tartozó tevékenységeket a Ttv. 25. § (1) bekezdése határozza meg, s a temetkezési szolgáltatások végzését mind teljes körûen, mind külön-külön önállóan lehetõvé teszi a temetkezési szolgáltatásokat nyújtók számára. A Ttv. nem zárja ki annak lehetõségét, hogy a temetõ üzemeltetõje egyúttal temetkezési szolgáltatást is végezzen, ebben az esetben azonban a kegyeleti közszolgáltatást számvitelileg el kell különítenie a gazdasági tevékenységétõl, továbbá a Vhr. 55. § (1) bekezdés b) pontja alapján a temetõfenntartás és hozzájárulás díját, valamint a létesítmények vállalkozók részérõl történõ igénybevételi díját az üzemeltetõ is köteles megfizetni. Tehát az üzemeltetõre a temetkezési szolgáltatási tevékenysége körében irányadók azok a szabályok, amelyek a temetkezési szolgáltatókra vonatkoznak. A Ttv. 16. §-a úgy rendelkezik, hogy az üzemeltetõ határozza meg a temetési szolgáltatás, illetõleg a temetõben végzett egyéb vállalkozási tevékenységek ellátásának temetõi rendjét. Az üzemeltetõ a Ttv. 17. § (2) bekezdése alapján nem alkalmazhat hátrányos megkülönböztetést a temetkezési szolgáltatók között. Az Ör. 3. § (2) bekezdése úgy rendelkezik, hogy az Ör. hatálya alá tartozó köztemetõk fenntartásáról és üzemeltetésérõl az önkormányzat vállalata, mint üzemeltetõ, kegyeleti közszolgáltatási szerzõdés útján gondoskodik. Az Ör. 11. § (2) bekezdése értelmében az ott felsorolt egyes temetkezési szolgáltatási tevékenységeket („temetõn belüli rész-szolgáltatásokat”) az üzemeltetõ láthatja el kizárólagosan. Ezzel kizárta annak lehetõségét, hogy ezeket a temetkezési szolgáltatásokat temetkezési vállalkozók lássák el, akik ezen „temetõn belüli rész-szolgáltatások” igénybevételéért kötelesek az Ör. mellékletében meghatározott díjat fizetni. Miután Ttv. nem zárja ki azt, hogy az üzemeltetõ egyúttal temetkezési szolgáltatást is végezzen, így önmagában az, hogy az Ör. szerint az üzemeltetõ elláthat bizonyos temetkezési szolgáltatásokat, nem ellentétes a Ttv.-vel.

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes